CELEX: C2005/315/17
Language: sk
Date: 2005-12-10 00:00:00
Title: Vec C-346/05: Návrh na začatie prejudiciálneho konania podaný rozsudkom Cour de travail de Liège zo  6. septembra 2005 , ktorý súvisí s konaním: Monique Chateignier proti Office national de l'emploi, O.N.Em.

10.12.2005   
            
            
               SK
            
            
               Úradný vestník Európskej únie
            
            
               C 315/9
            
         Návrh na začatie prejudiciálneho konania podaný rozsudkom Cour de travail de Liège zo 6. septembra 2005, ktorý súvisí s konaním: Monique Chateignier proti Office national de l'emploi, O.N.Em.
   (Vec C-346/05)
   (2005/C 315/17)
   Jazyk konania: francúzština
   Cour de travail de Liège podal rozsudkom zo 6. septembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Monique Chateignier proti Office national de l'emploi, O.N.Em. a bol doručený kancelárii Súdneho dvora 22. septembra 2005.
   Cour de travail de Liège žiada Súdny dvor, aby odpovedal na nasledujúcu otázku:
   Umožňuje článok 39 ods. 2 Zmluvy a článok 3 ods. 1 nariadenia EHS č. 1408/71, ktorý zaručuje rovnaké zaobchádzanie s pracovníkmi členských štátov a slobodu pohybu osôb, vrátane pracovníkov, vykladať článok 67 ods. 3 nariadenia EHS č. 1408/71 (1) v tom zmysle, že tento vyžaduje od pracovníka, ktorý je štátnym príslušníkom členského štátu, aby mal ukončenú dobu zamestnania, ktorá zakladá nárok na dávky v nezamestnanosti v štáte bydliska, aj v prípade, že vnútroštátne právne predpisy tohto členského štátu takúto povinnosť pracovníkovi neukladajú bez ohľadu na to, či pochádza z tretieho štátu alebo z členského štátu?
   
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (Ú. v. ES L 149, s. 2).